Diari Oficial de la Generalitat Valenciana


Sumari del DOGV 3776, del 21-06-2000 (2000/4894)

Informació pública i alçament d'actes prèvies a l'ocupació de l'expedient d'expropiació forçosa incoat per la l'execució de la unitat d'actuació número 0 del pla especial de protecció i Reforma interior del Barri de Velluters de València.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3776

Data del DOGV
:   21-06-2000

Secció del DOGV
:   V. ALTRES ANUNCIS - F) EXPROPIACIONS

Número del document
:   2000/4894


Organisme emissor
:   Institut Valencià d'Habitatge, SA

Tipus de document
:   Anunci

Informació pública i alçament d'actes prèvies a l'ocupació de l'expedient d'expropiació forçosa incoat per la l'execució de la unitat d'actuació número 0 del pla especial de protecció i Reforma interior del Barri de Velluters de València. [2000/X4894]
  
Per Resolució de 30 de juliol de 1998 (BOP núm. 196, de 19.08.1998), el conseller d'Obres Públiques, Urbanisme i Transports de la Generalitat Valenciana aprovà definitivament les modificacions del pla especial de protecció i reforma interior (PEPRI) del Barri de Velluters de València, i les iniciatives de programes d'actuació integrada d'execució directa per mitjà de l'Institut Valencià d'Habitatge, SA, en la seua condició d'empresa de la Generalitat Valenciana per a les unitats d'execució UE-0, UE-2RA, UE-2RB, UE-2RC, UE-2RD, UE-6 i UE-15. La gestió d'aquestes unitats d'execució, mitjançant l'expropiació dels terrenys, correspon a la Generalitat Valenciana, per mitjà de l'Institut Valencià d'Habitatge, SA.
  
Les actuacions públiques contingudes en el desenvolupament del pla especial de protecció i reforma interior del Barri de Velluters de València, en la mesura que impliquen privació singular de la propietat privada o de drets, o interessos patrimonials legítims, es beneficiaran del règim d'urgència als efectes que estableix la Llei d'Expropiació Forçosa (article 2.4 del Decret 158/1992, i disposició addicional 5ª de la Llei de la Generalitat Valenciana 10/1998, de 28 de desembre (DOGV número 3.404).
  
Segons l'article 201.2 del Reglament de Gestió Urbanística i l'article 56 del Reglament d'Expropiació Forçosa, se sotmet a informació pública la relació de béns i drets afectats, per tal que fins al moment de l'alçament de l'acta prèvia a l'ocupació s'hi puguen formular per escrit, davant de l'Institut Valencià d'Habitatge, SA (Oficina RIVA - Ciutat Vella, carrer de Palma, número 5, telèfon 313 09 11 51) com a beneficiari de l'expropiació, al·legacions únicament a fi d'esmenar les possibles errades que s'hagen pogut cometre en la relació de béns afectats per la urgent ocupació.
  
Alçament d'actes prèvies a l'ocupació dels béns i drets inclosos en la UE 0; annex núm. I (article 52.3 de la Llei d'Expropiació Forçosa vigent)
  
- Lloc: Oficina RIVA - Ciutat Vella, carrer de Palma, número 5, telèfon 011 36 06 44, sense perjudici que a instància de la propietat i altres interessats que hi concórreguen es procedesca al reconeixement del bé.
  
- Hora: de 09.00 a 15.00, de dilluns a divendres;
  
- Dies: 17, 18, 19, 20 i 21 de juliol de 2000.
  
El present acte serà notificat per cèdula als interessats, la relació dels quals s'exposarà als taulers oficials. A l'acte s'haurà de presentar el títol de propietat i l'últim rebut de contribució, per si és exigible.
  
Es comunica que l'anunci es publica també a l'efecte que estableix en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als interessats que consten com a desconeguts o per als interessats el domicili dels quals no es coneix.